Årsberetning for Skianlegg-gruppa 2024

Medlemmer
Gruppa har bestått av følgende medlemmer som er valgt på årsmøtet:
Trond A. Brandvold (leder), Terje Jensen, Stein Bukholm, Olav Stokkeland, Morten Andreassen, Kai Nilsen, Geir Sandtorp, Roy Moberg

Arbeidsgruppa er utpekt og har bestått i mange år:
Henry Moberg, Øyvind Kjelvik, Jan Størholt, Gudmund Olsen, Arild Martinsen og Truls Nomel samt vedlikeholdsgruppa
Etter årsskiftet er det kommet fire nye medlemmer.

Snøproduksjon
Det var tidlig kaldt forrige sesong, så snøproduksjonen startet tidlig. Det falt også en del natursnø, hvilket gjorde det mulig å avholde planlagte renn.

Denne sesongen kunne snøproduksjonen starte allerede i november pga kulden, men det har vært mildvær en periode etterpå. Ny snøproduksjon startet i nyttårshelgen, kombinert med en god mengde natursnø. Vekslende temperaturer er imidlertid en utfordring.

Arrangementer/aktiviteter
Det har vært mye aktivitet i skianlegget i 2024, egne arrangementer og ved at anlegget har vært leid ut. I sommerhalvåret benyttes også anlegget av tilreisende fra inn- og utland i forbindelse med trening.

Aktiviteter
· Telenor-karusellen, samtlige 6 renn avholdt, 78 deltakere
· Barnas skileker avholdt 11. februar med god deltakelse
· O-løp, Halden O-Meeting, tidligere kalt Vårspretten avholdt på vårparten
· Sykling, på våren
· Ertetrimmen avholdt som vanlig april-september, 15 ganger og 99 deltakere
· TFL-dagen avholdt 
· Sykling, Femsjørunden på høsten

Treningsrommet
Treningsrommet blir mer og mer benyttet, både faste brukere og mer sporadiske brukere har stor nytte av treningsapparater og garderobefasiliteter.

Vedlikehold
Det kreves en del for å holde området velstelt. Dette har blitt ivaretatt i kombinasjon av vedlikeholdsgruppa og at vi har betalt for bistand fra kommunen. Det er behov for å oppgradere grillplassen. I første omgang har vi fått produsert en ny og stor grill hos Ernex. Det kommer også fire nye benker her.
Skihuset og garasjen er i all hovedsak i god stand. Det er kun mindre ting som er planlagt.

Takk
Takk til sponsorene og støttespillere som gjør det mulig å drive skianlegget. Likeledes en takk til arbeidsgruppa som har stått på i alle år for å få produsert snø.

Takk til alle som benytter og setter pris på skianlegget, TFL-medlemmer og byens befolkning forøvrig.


Trond A. Brandvold
leder

